Í bókinni segja íslenskar mæðgur , þær Guðríður Arna Ingólfsdóttir og Heba Shahin , sögu sína . Guðríður hóf ung sambúð með Egypta , sér eldri manni , sem virtist hafa samlagast lífinu á Vesturlöndum vel . Í fyrstu lék allt í lyndi en með tímanum og einkum eftir að þau eignuðust börn kom annað andlit eiginmannsins í ljós - andlit heittrúarmannsins . Í kynningu frá útgefanda segir : „ Hér er rakin átakanleg barátta tveggja hugrakkra kvenna fyrir eigin frelsi sem nær hámarki með ævintýralegum flótta frá Egyptalandi eftir að faðir Hebu hafði kyrrsett hana þar og tilkynnt henni að hún myndi aldrei framar snúa aftur til Íslands . Barist fyrir frelsinu er áhrifamikil saga um áleitin vandamál í samtíðinni : árekstra ólíkra menningarheima og andlegt og líkamlegt heimilisofbeldi . Samtímis lýsir bókin ótrúlegum baráttuvilja þeirra mæðgna , svo úr verður frásögn sem lætur engan ósnortinn . Saga þeirra Guðríðar Ingólfsdóttur og Hebu Shahin er allt í senn , átakanleg , áleitin og æsispennandi . Hér er komin bók sem lengi verður í minnum höfð . „ Þetta er átakanleg og jafnframt þrælspennandi bók . “ Guðríður Haraldsdóttir , Vikunni „ Maður svitnar alveg þegar maður les frásögnina af flóttanum , svo spennandi er hún . “ Sirrý , Fólk á SkjáEinum